I-yob 26
Luɔc I-yob
1
Kä cu I-yob jɛ loc i̱,
2
“Kä ɛ luäk in mi̱th,
ci luäk ni jɛn
ram min thil lua̱ŋɔ!
Kä ci tet raam in kɔ̱c
lor i̱di!
3
Kä ɛ lui̱k in mi̱th ci ka̱m ram in
thil pɛl ɔ,
kä ɛ ŋäc ŋɔaani
min mi̱thdiɛn!
4
Kä ɛŋa lät ji̱ kɛn rieet ti̱ti̱ ɔ,
mɔ latdi ruacdɛ mɔ?
5
Kä yiey nɛɛni tëë ci li̱w a rikä,
rɛy pi̱i̱ni tin te piny muɔ̱ɔ̱n.
6
Ro̱l jɔɔkni tëë ɣo̱o̱ŋä nhiam Kuɔth,
kä da̱k thilɛ mi kum
jɛ waaŋdɛ.
7
Kä cu Kuoth pua̱a̱r kuec caam
la̱th guäthdɛ,
kä cuɛ piny la̱th guäth mi
thilɛ mi rɔm jɛ nhial.
8
Kä cuɛ pi̱w la̱th rɛy pua̱a̱rikɛ,
kä /ken pua̱a̱r pa̱t
kɛ thiakdiɛn.
9
Kä cuɛ waŋ path kum kɛ pua̱a̱rkɛ.
10
Kä cuɛ dääk nhial kɛnɛ
piny la̱t wi̱i̱ pi̱i̱ni,
kä cuɛ key la̱t kam muɔ̱th
kɛnɛ buay.
11
Kä cuɛ cuɔ̱ɔ̱ŋ nhial lath,
cuɛ kɛ lath kɛ dualiɛn
kɛ Kuoth.
12
Kä kɛ buɔ̱mdɛ cuɛ bäpdiit
jak kä cuŋ,
kä kɛ pɛlɛ cuɛ Ra-ɣab
ŋuɔ̱k ni dhoon.
13
Kä cuɛ pua̱a̱r jak kä ko̱k ko̱k
kɛ yiëëdɛ,
kä cuɛ thɔ̱l in bar rɔ näk
kɛ tetdɛ.
14
Kä kɛn ti̱ti̱ kɛ gëëk lätnikɛ,
kä liŋ kɔn ni kuew mi tɔt
kä jɛ!
Kä ɛŋa dëë ma̱a̱r bumädɛ
ŋa̱c ɔ?”
